wickkiey/tamil-wikipedia-chunked huggingface dataset:
# பொய்யாமொழிப் புலவர்

**பொய்யாமொழிப் புலவர்** ஒரு தமிழ்ப் புலவர். இவர் தொண்டை மண்டல செங்குந்தர் மரபை சேர்ந்த துறையூரைச் சேர்ந்தவர். இவர் வாழ்ந்தகாலம் பற்றித் தெளிவு இல்லை எனினும், இவர் பன்னிரண்டு அல்லது பதின்மூன்றாம் நூற்றாண்டைச் சேர்ந்தவராக இருக்கலாம் எனக் கருதப்படுகின்றது. அபிதான சிந்தாமணி, புலவர் புராணம், தமிழ் நாவலர் சரிதம் போன்ற நூல்களில் இவர் பற்றிய குறிப்புகள் உள்ளன. இவர் வயிரபுரம் ஆசான் என்பவரிடம் கல்வி பயின்றார். பொய்யாமொழிப் புலவர் என்ற பெயர் இவருக்கு இவரின் ஆசிரியராலேயே வழங்கப்பட்டது என்பர். இவர் பல தனிப்பாடல்களை இயற்றியுள்ளார். எனினும் தஞ்சைவாணன் கோவை என்னும் கோவை நூல் சிறப்புப் பெற்ற ஒரு கோவை இலக்கியமாகும். இந்நூல் தஞ்சைவாணன் என்னும் அரசன்மீது பாடப்பட்டது. இந்நூலில் உள்ள ஒவ்வொரு பாடலுக்கும், தஞ்சைவாணனின் மனைவி பொன்னாலான தேங்காய்களைப் பரிசாக வழங்கியதாகக் கதை உண்டு. அரசன் இத் தேங்காய்களின் மூன்று கண்களிலும் விலையுயர்ந்த இரத்தினங்களை வைத்துப் பரிசளித்தானாம்.
# பொய்யாமொழிப் புலவர்

## வெளிப் பார்வை

பொய்யாமொழிப் புலவரும், முருகளேள் முட்டையும் உரையாடிய பாடல்கள்
# தஞ்சைவாணன் கோவை

**தஞ்சைவாணன் கோவை** பொய்யாமொழிப் புலவர் என்பவரால் இயற்றப்பட்ட ஓர் அகப்பொருட்கோவை நூலாகும். இது பதின்மூன்றாம் நூற்றாண்டைச் சேர்ந்ததாக இருக்கலாம் எனக் கருதப்படுகின்றது. இந்நூல் தற்பொழுது சிவகங்கை மாவட்டத்தில் உள்ள தஞ்சாக்கூரில் வாழ்ந்த **சந்திரவாணன்** என்னும் சிற்றரசனைப் பாட்டுடைத் தலைவனாகக் கொண்டு எழுதப்பட்டது. தஞ்சைவாணன், பாண்டிய நாட்டை ஆண்ட குலசேகர பாண்டியனின் படைத் தலைவனாகவும் அமைச்சராகவும் இருந்ததோடு, **மாறை** என்னும் நாட்டை ஆண்டு வந்ததாகவும் தஞ்சைவாணன் கோவை கூறுகிறது.
# தஞ்சைவாணன் கோவை

## நூலமைப்பு

கோவை நூல்கள் அகப்பொருள் இலக்கியமாகவே எழுதப்படும் மரபுக்கு ஏற்ப இது தலைவன் தலைவியின் அகவாழ்க்கை பற்றியதாக அமைந்துள்ளது. நாற்கவிராச நம்பி இயற்றிய அகப்பொருள் விளக்கம் என்னும் இலக்கண நூலை அடியொற்றி இந்த இலக்கியம் படைக்கப்பட்டு இருக்கிறது.
# தஞ்சைவாணன் கோவை

## உள்ளடக்கம்

தஞ்சைவாணன் கோவை நூலின் உள்ளடக்கம் வருமாறு
| இயல் | துறை | பாடல்களின் எண்ணிக்கை | குறிப்பு |
| --- | --- | --- | --- |
| களவியல் | 01. கைக்கிளை | 00 |  |
| 02. இயற்கைப் புணர்ச்சி | 00 |  |  |
| 03. வன்புறை | 00 |  |  |
| 04. தெளிவு | 00 |  |  |
| 05. பிரிவுழி மகிழ்ச்சி | 00 |  |  |
| 06. பிரிவுழிக் கலங்கல் | 00 |  |  |
| 07. இடந்தலைப்பாடு | 00 |  |  |
| 08. பாங்கற்கூட்டம் | 00 |  |  |
| 09. பாங்கி மதியுடன்பாடு | 00 |  |  |
| 10. பாங்கியிற் கூட்டம் | 00 |  |  |
| 11. ஒருசார் பகற்குறி | 00 |  |  |
| 12. பகற்குறி இடையீடு | 00 |  |  |
| 13. இரவுக்குறி | 00 |  |  |
| 14. இரவுக்குறி இடையீடு | 00 |  |  |
| 15. வரைதல் வேட்கை | 00 |  |  |
| 16. வரைவு கடாதல் | 00 |  |  |
| 17. ஒருவழித் தணத்தல் | 00 |  |  |
| 18. வரைவிடைவைத்துப் பொருள்வயிற்பிரிதல் | 00 |  |  |
| வரைவியல் | 19. வரைவு மலிவு | 00 |  |
| 20. அறத்தொடு நிற்றல் | 00 |  |  |
| 21. உடன்போக்கு | 00 |  |  |
| 22. கற்பொடு புணர்ந்த கவ்வை | 00 |  |  |
| 23. மீட்சி | 00 |  |  |
| 24. தன்மனை வரைதல் | 00 |  |  |
| 25. உடன்போக்கு இடையீடு | 00 |  |  |
| 26. வரைதல் | 00 |  |  |
| கற்பியல் | 27. இல்வாழ்க்கை | 00 |  |
| 28. பரத்தையிற் பிரிவு | 00 |  |  |
| 29. ஓதற் பிரிவு | 00 |  |  |
| 30. காவற் பிரிவு | 00 |  |  |
| 31. தூதிற் பிரிவு | 00 |  |  |
| 32. துணைவயிற் பிரிவு | 00 |  |  |
| 33. பொருள்வயிற் பிரிவு | 00 | } |  |
# தஞ்சைவாணன் கோவை

## உரை

இத் தஞ்சைவாணன் கோவைக்கு விளக்கவுரை எழுதியவர் சொக்கப்ப நாவலர். இவர்
பிறந்த ஊர், தொண்டை மண்டலத்தைச் சார்ந்த குன்றத்தூர். இவர் சிறந்த
தமிழ்ப்புலமையும் நாவன்மையும் பெற்று அட்டாவதானியாக விளக்கம்
பெற்றிருந்தனர். இவர் இந் நூலாசிரியரான பொய்யாமொழியார் மரபில் வந்தவர்.
# மருது குடும்பத்து நகைகள் வழக்கு

**மருதுபாண்டியர் குடும்பத்து நகைகள்** 24, அக்டோபர் 1801இல் ஆங்கிலேயரால் மருதுபாண்டியர் தூக்கிலிடப்பட்ட பின்னர் அவரின் மனைவி வீராயி, மருதுபாண்டியரின் மகன் சிவஞானத்தின் மனைவி மீனாம்பாள் இவர்களது 6600 நட்சத்திர பகோடாப் பெறுமானமுள்ள நகைகள் சிவகங்கை ஜமீந்தாரால் பறித்துக்கொள்ளப்பட்டன.  
அவ்விரு பெண்களும் 1803ல் நகைகளைக்கோரி நீதி மன்றத்தில் வழக்குத்தொடுத்தனர். நகைகளை அவர்களிடம் வசம் ஒப்படைக்குமாறு நீதிமன்றம் ஆணையிட்டது. கீழ்க் கோர்ட் தீர்ப்புக்கு எதிராக ஜமீந்தார் திருச்சியிலுள்ள *சதர்ன் பிரொவின்சியல் கோர்ட் ஆஃப் அப்பீல்* (Southern Provincial Court of Appeal) இல் மேல் முறையீடு செய்தார். 3 மார்ச், 1806இல் அப்பீல் கோர்ட் *ஸ்மிருதி சந்திரிகா* எனும் இந்து நூலை ஆதாரமாகக் கொண்டு, மருதுபாண்டியர் சிவகங்கைச் சீமைக்கு அடிமைகள் ஆகவே அவர்களின் மனைவியரும் அடிமைகள். அடிமைகளுக்குச் சொத்து உரிமை கிடையாது. எனவே ஜமீந்தார் கைப்பற்றிய நகைகளைக் கோரிட உரிமை கிடையாது என ஜமீந்தாருக்கு ஆதரவாகத் தீர்ப்பு உரைத்தது.  
3.) No 363 Southern Provincial Court of Appeal Trichinopoly dated 17 March 1806.......... as the property appears to have been taken by the Zemindar during the operation of military law in the district........
# விக்கிரம சோழன் உலா

**விக்கிரம சோழன் உலா**, உலா என்னும் சிற்றிலக்கிய வகையைச் சேர்ந்த ஒரு நூலாகும். மூன்று சோழ மன்னர்களின் அவையில் அவைக்களப் புலவராக இருந்த ஒட்டக்கூத்தர் என்பார் இந்நூலை இயற்றினார். இவர் விக்கிரம சோழன் உலாவுடன், குலோத்துங்க சோழன் உலா, இராசராச சோழன் உலா என்பவற்றையும் சேர்த்து மூவருலா எனப்படும் மூன்று உலா நூல்களை இயற்றியிருப்பினும், விக்கிரம சோழன் உலாவே அவற்றுள் மிகச் சிறந்ததாகக் கருதப்படுகின்றது. இந்நூல் 12 ஆம் நூற்றாண்டில் இயற்றப்பட்டது.
# விக்கிரம சோழன் உலா

## அமைப்பு

விக்கிரம சோழன் உலா 342 கண்ணிகளால் அமைந்தது கண்ணியென்பது இரண்டு வரிகளைக் கொண்டது. இவற்றுள் முதல் 43 கண்ணிகளில் விக்கிரம சோழனின் முன்னோர் பெருமையும், விக்கிரம சோழன் பிறப்பும், பள்ளியெழுதல், நீராடல், இறைவனை வணங்குதல் போன்றவை கூறப்படுகின்றன.  
44 முதல் 51 வரையான கண்ணிகளில் சோழன் அலங்காரம் செய்து கொள்வது கூறப்படுகின்றது. 52 முதல் 67 வரையாண கண்ணிகள் சோழனுடைய பட்டத்து யானையின் பெருமை கூறுகின்றன. 90 ஆவது கண்ணி வரை உலாவில் சூழ வரும் சிற்றரசர்கள் போன்றோரின் விவரங்கள் கூறப்படுகின்றன. கூடவரும் பரிவாரங்களைப் பற்றியும், அவர்கள் கூறுவது பற்றியுமான கண்ணிகள் 112 வரை இடம்பெறுகின்றன. பின்னர் ஏழுவகைப் பெண்களைப் பற்றியும், அவர்கள் சோழனைக் கண்டு காதல்கொண்டு வருந்துவது பற்றியும் கூறும் கண்ணிகள் தனித்தனியாக இடம்பெறுகின்றன.
# விக்கிரம சோழன் உலா

## காண்க

- மூவருலா
# விக்கிரம சோழன் உலா

## ள்

- விக்கிரம சோழன் உலா
# விக்கிப்பீடியா:விக்கித் திட்டம் பேச்சு விக்கிப்பீடியா/பதிவுசெய்தல்

## ஆரம்பிக்க முன்னர்

கட்டுரையை ஒலிவடிவாகப் பதிவு செய்ய முன்னர் மற்றய விக்கிப் பயனர்களிற்கு நீங்கள் அந்தக் குறிப்பிட்ட கட்டுரையை பதிவு செய்யத் தொடங்கிவிட்டதை அறிவிக்க பின்வரும் வார்ப்புருவைப் பாவிக்கவும்  
**உதாரணம்**
# விக்கிப்பீடியா:விக்கித் திட்டம் பேச்சு விக்கிப்பீடியா/பதிவுசெய்தல்

## கட்டுரையை ஒலிப்பதிவு செய்தல்

*Optionally, see also *  
- **ஆக் ஒலிக்கோப்பு வடிவத்தை பயன்படுத்துங்கள்**. 44.1 kHz மாதிரி வீதம், மோனோ சேனல் (mono), ஆக் (ogg) தரம் 1 (சுமார் 70 kbit/s) நீங்கள் பயன்படுத்தலாம். உங்கள் ஒலிப்பதிவு கருவி மென்பொருள் ஆக் (ogg) வடிவத்தை ஆதரிக்கவில்லை எனில், சில கட்டற்ற இலவச ஒலிக்கோப்பு வடிவ மாற்றிகள் இணையத்தில் கிடைக்கின்றன, அவற்றில் சிலவற்றினை இங்கே காண்க.
- **உங்கள் ஒலி கோப்பின் தொடக்கத்தில் அரை வினாடி (500 மில்லி விநாடிகள்) அமைதியாக இருக்கவும்.**. This will eliminate buffering 'hiccups', which may cause the first syllable in your spoken article to be inaudible as the file begins to stream (play).
- **கோப்பின் பெயரை சரியாக வடிவமைக்கவும்**. பதிவு தமிழில் இருப்பதைக் காட்ட, கோப்பின் பெயரை "Ta-" என்று முன்னொட்டாக இட வேண்டும். பின்னர் அந்த தமிழ் விக்கிபீடியாவின் கட்டுரை தலைப்பை இட வேண்டும். பின்பு "-கட்டுரை" அல்லது "-பேச்சு விக்கிப்பீடியா" என்று இடவேண்டும். பிறகு கோப்பு நீட்சி ".ogg". An example would be: En-Sample lemma-article.ogg  
- **Treat links like text** when reading. Any vocal indication of every link would disrupt the flow.
- **Speak more slowly** than normal, by about 25%. You should have about 150–160 words per minute so people can comfortably hear an article. The most conversational speech is at 200 words per minute or more.
- **Tell people where it's from**. Begin your recordings with: <blockquote>"*Article name*, from Wikipedia, the free encyclopedia, at E N dot wikipedia dot org."</blockquote>
- **Read out all headings** as you come to them like this: "Section one: History", "Section two: Modern uses" and so on. To make it easier to remember the numbering, go to <code>Preferences</code>, and under <code>Gadgets</code> at the <code>Testing and development</code> section check the box <code>Auto-number headings</code>. Keep in mind that this preference tab doesn't exist at your GlobalPreferences list and that this section or the specific gadget may not exist on all localizations and/or sister projects.
- **Tell people how it's licensed**. Wikipedia articles are licensed under the Creative Commons Attribution-ShareAlike 3.0 Unported License. Spoken versions are derivative works, so end your recordings with: <blockquote>"This sound file and all text in the article are licensed under the Creative Commons Attribution-ShareAlike 3.0 Unported License, available at creative commons dot org slash licenses slash by hyphen S A slash three point zero."</blockquote>
# விக்கிப்பீடியா:விக்கித் திட்டம் பேச்சு விக்கிப்பீடியா/பதிவுசெய்தல்

## தயாரிப்பு குறிப்புகள்

- **Warm up**. The vagaries of the day can leave your vocal cords clogged, especially if you have recently been eating or drinking milk-based foods such as cheese and chocolate. Some gentle humming before starting to record can cleanse and moisten the vocal cords leading to a better sound to the voice. Take a look at Vocal warm up for more ideas.
- **Stay relaxed**. Whenever you realize that your voice is becoming tenser than normal, or you're having more and more trouble speaking fluently, take a break, and resume when you feel muscular tension going away. **Keep some fresh** (not cold) **water** in reach, and drink some whenever you feel your mouth drying out. Also, speak outward, with your chin up. Posture and facial expressions can affect voice recordings.
- **Record at a quiet place** to reduce noise, in addition to digital noise removal (see next section). A long cord from microphone to computer may be useful in order to reduce the computer noise. A laptop is generally more quiet than a desktop computer.
- **Try standing up**. If you think your voice sounds a little thin or lacking in expression, standing while recording might help. Radio announcers and actors regularly stand while speaking to lend additional depth and confidence to their performance.
- **Speak across the microphone** or to the side of it, rather than directly into it, to avoid pops and breath noise. A distance of several centimetres or inches away from the microphone is recommended. A pop shield may also be used to minimise hard consonants, and a de-essing processor may be used to remove breathiness. It is possible to create your own pop shield using a wire hanger and a pair of tights/pantyhose.
- **Volume levels** &mdash; make sure your audio levels are high but not clipping and, if you can, compress and normalize your audio.
- :For those unfamiliar with "audio" terminology, a brief description of these terms:
- :* Compression is a dynamic levelling of audio, making loud parts quieter, and the quiet parts louder, so that a consistent sound level is achieved (on professional audio gear where 0 dB is maximum, &minus;12 dB is a good place to level the average RMS for speech). Beware of excessive compression, as it will make noise stand out (even after noise reduction) and could exaggerate some sounds of speech.
- :*Normalization is a calculated adjusting of audio so that the loudest peak is set to maximum potential volume, generally it is close to 0 dB (on professional audio gear where 0 dB is maximum, &minus;10 dB is a good place to normalize the average RMS for speech).
- :*RMS — see Audio power
- **Mess up a take?** &mdash; Instead of stopping the recording, just stop speaking, then speak out "three, two, one" and then start reading again. You can easily edit out the "flub" since the countdown gives you a cue on where to make the edit, and gives you some "silence" to edit in.
# விக்கிப்பீடியா:விக்கித் திட்டம் பேச்சு விக்கிப்பீடியா/பதிவுசெய்தல்

## தயாரிப்பு குறிப்புகள்

### Removing noise

You should remove background noise from all your recordings. Here is a guide to doing this in Audacity.
1. Make your recording.
1. Select a chunk of the recording where you were not speaking. You should see a slight bumpiness on the line, representing the background noise.
1. Select <code>Effect &rarr; Noise Removal &rarr; Step 1 &rarr; Get Noise Profile</code>.
1. Select the entire recording (<code>Ctrl+a</code>).
1. Go to <code>Effect &rarr; Noise Removal &rarr; Step 2</code>.
1. Drag the slider a little to the , towards <code>Less</code>.
1. Select <code>Remove Noise</code>.  
The reason for moving the slider is that the default setting is rather powerful, and is likely to affect the sound quality by removing too much noise. When in doubt, remove too little rather than removing too much. A clue that you might have removed too much noise is hearing "bubbles" ("speaking in a glass"-like sounds) in the recording. If so, go to <code>Edit->Undo</code> and try again with a lower setting.  
Even at the lowest setting, this tool should remove all audible background buzz. If it is not able to deal with the background noise, then you probably need to record it again, this time without buses and motorbikes going by your window!  
If all this seems like a lot of hassle, then send a message to a fellow contributor (such as User:Mdd4696) and they'll do it for you.
# விக்கிப்பீடியா:விக்கித் திட்டம் பேச்சு விக்கிப்பீடியா/பதிவுசெய்தல்

## தயாரிப்பு குறிப்புகள்

### Sound levels

You should be adjusting the recording volume so that the peaks you see on the screen do not touch the top and bottom when you speak. If they do, then "clipping" will occur (part of the sound information will be lost) and you'll just get a blaring noise. On the other hand, the volume should be set fairly high.  
Once you have finished the recording, you should boost its volume. If you perform normalization as described above, the volume will increase. Normalization will amplify the signal as much as possible without causing "clipping". If normalization does nothing, then the software can't boost your voice without clipping. In this case, the chances are that you set the recording volume too high. It is also possible that there is a peak at some point in the recording because you made a loud noise (common culprits are: shouting the first few words of a sentence; coughing; clicking the tongue; choking on food; scraping your chairlegs on the ground...). You should try to edit that out, or perhaps just have another try.  
It is also possible to select individual parts of your recording and boost them separately. However, compression (part of the "Dynamics Processing" effect in Adobe Audition) does this automatically and dynamically on a far finer scale. Compression is preferable.  
Those users who find the traditional process of compression, normalization and limiting as challenging could use Levelator instead. Levelator works with uncompressed audio (file formats WAV and AIFF). While recording, after noise removal and cleanup, save or export the file in WAV format. Run Levelator. When Levelator is running, it only displays a large icon or splash-screen. Drag your WAV file onto the icon of Levelator. The file will automatically generate an output file in the same format. You can convert this output file to ogg vorbis, by importing it into Audacity and exporting it in ogg vorbis format. Levelator will adjust the audio levels within an audio segment (as opposed to traditional compression, normalization and limiting) by creating a new copy of the audio sample which has balanced levels and a standard overall volume.
# விக்கிப்பீடியா:விக்கித் திட்டம் பேச்சு விக்கிப்பீடியா/பதிவுசெய்தல்

## பரிந்துரைக்கும் கருவிகள்

Use audio recording software that can record section by section, like:
இந்த மின் பொருட்களை பயன்படுத்தி பகுதி பகுதியாக ஒளிப்பதிவு செய்யலாம்
- ஆட்டோசிட்டி (இலவச மற்றும் திறமூல மின்பொருளாகும் இது விண்டோஸ், மாக் மற்றும் லினக்ஸ் இயங்கும் இந்த மின் பொருளை பதிவிறக்க இந்த இணையதளத்திற்கு செல்லவும்.)  
: For information on how to configure your file to fit the Recording Guidelines using Audacity, see this short guide.
- Sony's Sound Forge
- Adobe Audition (formerly Cool Edit)
- GoldWave ()
- GarageBand (part of iLife, Mac-only)
Other useful tools:
- Levelator (freeware) processes a sound file so that it has a consistent audio level throughout.
# விக்கிப்பீடியா:விக்கித் திட்டம் பேச்சு விக்கிப்பீடியா/பதிவுசெய்தல்

## உதவி தேவையா

உதவி தேவையானால் பின்வரும் பயனர்களைத் தொடர்பு கொண்டு ஒலிப்பதிவு செய்யும் முறை பற்றிய சந்தேகங்களைக் கேட்கலாம்.
- மயூரேசன்  
ar:ويكيبيديا:مشروع المقالات المسموعة/إرشادات التسجيل
fr:Projet:Articles audio/Enregistrement audio
it:Wikipedia:Progetto Wikipedia parlata/Registrazioni
tr:Vikipedi:Konuşan Vikipedi/Kayıt kılavuzu
# நாயன்மார்கட்டுக் கல்வெட்டு

**நாயன்மார்கட்டுக் கல்வெட்டு** யாழ்ப்பாண இராச்சிய மன்னனாகிய சிங்கையாரியனைப் பற்றிக் குறிப்பிடும் தமிழ்க் கல்வெட்டு ஆகும். யாழ்ப்பாண மன்னா் தொடா்பாக நல்லூரிற் கண்டுபிடிக்கப்பட்ட முதலாவது சாசனம் என்ற வகையில் இதற்கு தனிமுக்கியத்துவம் உண்டு. 1942 ஆம் ஆண்டு நல்லூர் இராசதானியின் கிழக்கு எல்லையாகிய நாயன்மார்கட்டுக் கிராமத்திலுள்ள நாயன்மார்கட்டு அரசடிப்பிள்ளையார் ஆலயத்திற்கு முன்னுள்ள திருக்குளம் ஆழமாக்கிய போது கண்டு பிடிக்கப்பட்டு ஆலயத்தில் நீண்டகாலம் சிவஶ்ரீ செ.சதாசிவக்குருக்களின் பாரமரிப்பில் வைக்கப்பட்டிருந்தது. இது பின்னர் யாழ்ப்பாணப் பல்கலைக்கழக வரலாற்றுத்துறைச் சிரேஷ்ட விரிவுரையாளர் செ. கிருஷ்ணராசாவினது முயற்சியால் யாழ்ப்பாணப் பல்கலைக்கழக நூதனசாலைக்குக் கொண்டு செல்லப்பட்டு அங்கு வைக்கப்பட்டுள்ளது. 2 அடி நீளமும், 1.5 அடி அகலமும் கொண்ட இக்கல்வெட்டில் ஐந்து வரிகள் உள்ளன. இதனை வாசித்தோர் கலி 3925 இல் தீர்த்தங் கொடுக்கச் சிங்கையாரியனால் அமைக்கப்பெற்றது என வாசித்து இதன் காலத்தை கி.மு முதலாம் 9ம் நூற்றாண்டு எனவும் கொண்டுள்ளனர்.  
இக் கல்வெட்டில் குறிப்பிடப்பட்டுள்ள ஆண்டு தமிழ் எண்களில் குறிப்பிடப்பட்டுள்ளது. இங்கு குறிக்கப்பட்டுள்ள ஆண்டை வாசிக்கும் போது அதன் இரண்டாவது எழுத்து தெளிவில்லாது காணப்படுகின்றது. அதனை வாசிப்போர் கலி 3025 எனவும், கலி 3625 எனவும் கலி 3925 எனவும் கொள்ளுகின்றனர். இக்கலியுக ஆண்டுகளுக்கு சமனான கிருத்துவ ஆண்டுகளை கருதின் கலி 3025 என்பது கி.மு. 77 எனவும், கலி 3625 என்பது கி.பி. 523 எனவும், கலி 3925 என்பது கி.பி. 823 (9ம் நூற்றாண்டு) எனவும் கொள்ளலாம்.
# நாயன்மார்கட்டுக் கல்வெட்டு

## உசாத்துணை நூல்கள்

- சிற்றம்பலம், கலாநிதி, சி.க. யாழ்ப்பாண இராச்சியம், யாழ்ப்பாணப் பல்கலைக்கழக வெளியீடு, திருநெல்வேலி, 1992 ப.19
- புஷ்பரத்தினம், ப., யாழ்ப்பாண இராச்சியம், யாழ்ப்பாணப் பல்கலைக்கழக வெளியீடு, திருநெல்வேலி, 1992 பக் 98 99
- சதாசிவக்குருக்கள், சிவஶ்ரீ செ. நாயன்மார்கட்டு அரசடிப்பிள்ளையார் ஆலயல இரதோற்சவ மலர், - 1990
- நடராசன், பி. மயிலங்கூடலூர், "கைலாயமாலைக்குப் புதிய ஔி", கைலாயமாலை, சுழிபுரம் வள்ளியம்மை முத்துவேலு நினைவு வெளியீடு, யாழ்ப்பாணம், 1983 ப.XIII
- நடராசன், பி. மயிலங்கூடலூர், "ஈழத்துத்தமிழர் தொன்மை வரலாறு", வெளிச்சம், பங்குனி-வைகாசி, 2006
- கிருஷ்ணராசா, செ. நாயன்மார்கட்டில் கண்டெடுக்கப்பட்ட கல்வெட்டு வீரகேசரி வாரமலர் 30-12-1979  
நாயன்மார்கட்டின் வரலாறுத் தொன்மைகள்
# மறைஞானசம்பந்தர்

**மறைஞானசம்பந்தர்** 16ஆம் நூற்றாண்டில் சிதம்பரத்தில் வாழ்ந்தவர். சந்தான குரவர் மரபில் அருணந்தி சிவாச்சாரியாரின் சீடராக விளங்கியவர். மெய்கண்ட தேவரைப் போன்று பக்குவ நிலையை எய்திய மறைஞானசம்பந்தர் சைவசித்தாந்த வளர்ச்சிக்குப் பங்களிப்புச் செய்துள்ளார். மறைஞானசம்பந்தரின் சைவப் பணிகளுள் பிரதானமானது சைவசித்தாந்த தத்துவ உண்மைகளை எளிமையான வடிவில் போதித்தமையாகும். தனக்கு முன்னர் வாழ்ந்த மெய்கண்டதேவர், அருணந்தி சிவாச்சாரியார் ஆகியோர் அருளிய சித்தாந்த நூல்களாகிய சிவஞானபோதம், சிவஞான சித்தியார், இருபா இருபஃது ஆகிய நூல்களைக் கற்று அவை கூறும் சித்தாந்த உண்மைகளை தம் மாணக்கருக்குக் கற்பித்தார்.  
மறைஞானசம்பந்தரது பெருமைகளையும், அவரது சைவ சித்தாந்தப் பணிகளையும், இவரின் சீடராகிய உமாபதி சிவாச்சாரியார் தனது நூல்கள் வாயிலாக வெளிப்படுத்தியுள்ளார். சந்தான குரவர் நால்வருள் மறைஞானசம்பந்தர் மட்டுமே சித்தாந்த நூல்கள் எதனையும் எழுதவில்லை. ஆயினும் அண்மைக் காலங்களில் அறிஞர்கள் பலரால் மேற்கொள்ளப்பட்ட ஆய்வு முடிவுகளின்படி மறைஞானசம்பந்தர் "சதமணிக்கோவை" என்ற பிரமாண நூலை எழுதியதாகவும் அது "சித்தாந்தஞானபோதம்" என அழைக்கப்படடதாகவும் கூறுகின்றனர். அத்தோடு தஞ்சாவூர் சரஸ்வதி மஹால் நூல் நிலையத்தில் காணப்படும் "சகஸ்ர நாம பாஷ்யம்" என்னும் உரை நூலையும் இவரே எழுதியுள்ளார் என அறிஞர்கள் கருதுகின்றனர்.
# மறைஞானசம்பந்தர்

## உசாத்துணை நூல்கள்

- சைவ சமயம், கொழும்பு விவேகானந்த சபை வெளியீடு, 1978
- சைவ நெறி, கல்வி வெளியீட்டுத் திணைக்களம், 2009
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# சந்தான குரவர்கள்

**சந்தான குரவர்கள்** சைவ சமயத்தின் அன்பு, பக்தி நெறியை வளர்த்த நாயன்மார்கள் போன்று அறிவு நெறியை வளர்த்தவர்கள் ஆவர். இவர்களை சைவ சமய சந்தானாசாரியார்கள் என்றும் அழைப்பதுண்டு. சந்தான குரவர்களை அகச்சந்தான குரவர்கள், புறச்சந்தான குரவர்கள் என இருவகையினர்.
# சந்தான குரவர்கள்

## அகச்சந்தான குரவர்

திருக்கைலாய பரம்பரையிலிருந்து தொடங்கும் திருநந்திதேவர், சனற்குமாரர், சத்தியஞான தரிசினிகள், பரஞ்சோதியார் ஆகிய நால்வரும் அகச்சந்தான குரவர்கள். திருகைலாய பரம்பரை என்பது நந்திதேவரே குருவாக கொண்டு ஆரம்பித்தது. நேரடியாக கைலாயத்துடன் தொடர்பு கொண்டமையால் இவர்களை அகச்சந்தான குரவர் என்று அழைக்கின்றனர்.
# சந்தான குரவர்கள்

## புறச்சந்தான குரவர்

அகச்சந்தான குரவர்களில் நான்காமவராகிய பரஞ்சோதியாரின் சீடராகிய மெய்கண்ட தேவர், அருணந்தி சிவாச்சாரியார், மறைஞானசம்பந்தர், உமாபதி சிவாச்சாரியார் ஆகிய நால்வரும் புறச்சந்தான குரவர்கள் ஆவர். திருவாவடுதுறை ஆதீனம், தருமபுர ஆதீனம் முதலிய சைவ ஆதீனங்கள் உமாபதிசிவாச்சாரியாரின் சீடப்பரம்பரையால் தோற்றிவைக்கப்பட்டவையாகும்.
# தமிழிசை

தமிழ்ச் சூழலில் வளர்ச்சி பெற்ற இசை **தமிழிசை** ஆகும். குறிப்பாகத் தமிழர்களின் செவ்விய இசை முறைமையைக் குறிக்கிறது. தமிழர் வாழ்வின் தாலாட்டில் இருந்து ஒப்பாரி வரை ஒவ்வொரு பருவத்திலும் இசை ஒரு முக்கிய கூறு. இயல், இசை, நாடகம் என்று தமிழை முத்தமிழாகப் பாகுபடுத்தி, இசைக்கு முன்னுரிமை பழங்காலத்திலிருந்து தரப்பட்டது. பண்டைப் பண் இசை, செவ்வியல் தமிழ் இசை, பக்தி இசை, நாட்டார் இசை, திரையிசை, சொல்லிசை எனத் தமிழிசையின் வடிவங்கள் பல. கால ஓட்டத்தில் தமிழிசை சிறப்புற்று இருந்த காலங்களும் உள்ளன; வேற்று மொழி மரபுகளின் ஆதிக்கத்தில் தேக்க நிலையில் இருந்த காலங்களும் உள்ளன. 20-ஆம் நூற்றாண்டில் தமிழிசை மீட்கப்பட்டு, மீளுருவாக்கம் செய்யப்பட்டு, தற்போது மீண்டும் வளர்ந்து வருகிறது.
# தமிழிசை

## ஆதாரங்கள்

வாய்மொழி இலக்கியங்கள், எழுதப்பட்ட தமிழ் இலக்கியங்கள், கல்வெட்டுகள், தமிழிசை ஆய்வுகள், அயல்நாட்டார் குறிப்புகள் ஆகியவை தமிழிசை பற்றி அறிய எமக்கு உதவுகின்றன. சங்க நூல்களான தொல்காப்பியம், கூத்தநூல், பரிபாடல், புறநானூறு, அகநானூறு, பத்துப்பாட்டு போன்ற நூல்களில் தமிழிசை பற்றிய குறிப்புகள் பல உள்ளன.. பெருநாரை, பெருங்குருகு, பேரிசை, சிற்றிசை, இசைநுணுக்கம், பஞ்ச மரபு போன்ற தற்போது கிடைக்கப்பெறாத பல பண்டைத் தமிழிசை நூல்கள் பற்றிய குறிப்புகளையும் பிற நூல்கள் வரையாக அறியமுடிகிறது.  
சங்கம் மருவிய காலத்து நூலான சிலப்பதிகாரம் தமிழிசை பற்றிப் பல விரிவான விளக்கங்களைத் தருகிறது. சிலப்பதிகாரத்தின் அரும்பதவுரையும், அடியார்க்கு நல்லாருரையும் மேலும் பல பயனுள்ள குறிப்புகளைத் தருகின்றன. அக்காலத்தில் எழுதப்பெற்ற மணிமேகலை, திருமந்திரம், சீவக சிந்தாமணி ஆகிய நூல்களிலும் தமிழிசை பற்றிய செய்திகள் உள்ளன. அதே காலப் பகுதியிலேயே தோன்றிய காரைக்கால் அம்மையார் அருமையான தமிழிசைப் பாடல்களை ஆக்கி உள்ளார்.  
பக்தி காலத்தில் (கிபி 700 - 1200) தமிழிசையை அப்பர், திருஞான சம்பந்தர், சுந்தரர் முதலான நாயன்மார்களினது தேவாரங்களும், பன்னிரு ஆழ்வார்களினது நாலாயிரத்திவ்ய பிரபந்தமும் வளப்படுத்தின. இக்காலத்தில் இயற்றப்பெற்ற திவாகரம், பிங்கலம் போன்ற நிகண்டுகளிலும் தமிழிசைச் சொற்களுக்கு விளக்கங்கள் உள்ளன. பட்டினத்தார், இடைக் காட்டுச்சித்தர் ஆகியோரும் இக் காலத்தவரே.  
பக்தி காலத்தைத் தொடர்ந்த இடைக் காலத்தில் தமிழிசை நலிவுற்று இருந்தது. எனினும் கிபி 15-ஆம் நூற்றாண்டில் தோன்றிய அருணகிரிநாதர் திருப்புகழ் இயற்றினார். இதில் உள்ள இசைத்தாளங்கள் தனித்தன்மை பெற்றவை. குமரகுருபரர், முத்துத் தாண்டவர் ஆகியோர் இக்காலத்தைச் சேர்தவர்கள்.
# தமிழிசை

## வரலாறு

*முதன்மைக் கட்டுரை: தமிழிசை வரலாறு*  
காண்க: பழந்தமிழ் இசை  
தமிழிசை வரலாற்றை ஐந்து கால கட்டங்களாகப் பிரிக்கலாம்.
- சங்க காலம் (கிமு 500+ - கிபி 300)
- சமணர் காலம் (கிபி 300 - கிபி 600)
- பக்தி காலம்
- இடைக் காலம்
- தற்காலம்  
சங்க காலத்தில் தமிழிசை சிறப்புற்று இருந்தது. இதைச் சங்க இலக்கியங்கள் ஊடாக அறிய முடிகிறது. அதைத் தொடர்ந்து சமணர் தமிழ்நாட்டில் செல்வாக்குச் செலுத்தினர். சமணர் இசையை எதிர்த்தனர். அதனால் இசை நலிவுற்றது. இது தமிழிசையின் முதல் இருண்டகாலமாகக் கூறப்படுகிறது. ஏறக்குறைய கிபி 7-ஆம் நூற்றாண்டில் தமிழ்ப் பக்தி இயக்கம் வீச்சுக் கொண்டது. சைவமும் வைணவமும் செல்வாக்குப் பெற்றன. நாயன்மார்களின் தேவாரங்கள் ஊடாகவும், ஆழ்வார்களின் பிரபந்தங்கள் ஊடாகவும் தமிழிசை வளர்ச்சி பெற்றது.  
கிபி 14-ஆம் நூற்றாண்டில் டெல்லி சுல்தான்கள் தமிழகத்தை ஆக்கிரமிக்கித்தார்கள். அப்போது கோயில்கள் அழிக்கப்பட்டன, தமிழகத்தின் கலைகள் நலிவுற்றன. இது தமிழிசைக்கு இரண்டாம் இருண்டகாலம். இதைத் தொடர்ந்து லுங்கு விசய நகர அரசர்கள் தமிழ்நாட்டை ஆட்சி செய்தார்கள். இவர்கள் கோயில்களுக்கு ஆதரவு தந்தார்கள், ஆனால் தமிழிசைக்கு ஆதரவு தரவில்லை. மாற்றாக தெலுங்கு மொழிக்கும், இசைக்கும் ஆதரவு தந்தார்கள். 16 ம் நூற்றாண்டில் தமிழிசையின் மரபுகள் நுணுக்கங்கள் பல உள்வாங்கப்பட்டு கருநாடக இசையாக உருவகப்படுத்தப்பட்டது. இதனால் இருபதாம் நூற்றாண்டு வரை, தமிழிசை இயக்கம் தொடங்கும் வரை தமிழிசை நலிவுற்று, தேக்க நிலையில் இருந்தது.  
19-ஆம், 20-ஆம் நூற்றாண்டுகளில் தமிழ் மொழியும் இலக்கியமும் போன்றே தமிழிசையும் மறுமலர்ச்சி பெற்றது. தமிழிசையை ஆழமாக விரிவாக ஆராய்ந்து ஆபிரகாம் பண்டிதர் கருணாமிர்த சாகரம் என்ற 1346 பக்கங்கள் கொண்ட நூலை 1917-இல் வெளியிட்டார். இன்றுவரை தமிழிசை ஆய்வுகளுக்கு இது ஒரு முல நூலாக உள்ளது.
# தமிழிசை

## சுரம்

தமிழிசையில் அடிப்படை ஒலி நிலைகளைச் சுரம் என்று வழங்கப்பட்டது.
# தமிழிசை

## பண்

தமிழிசையின் அடிப்படை வடிவங்களை பண் என்று வழங்கப்பட்டது. 'பாலை யாழ்', 'குறிஞ்சி யாழ்', 'மருத யாழ்', 'நெய்தல் யாழ்' என்பன முதன்மையான பண்கள் ஆகும். மொத்தம் 103 பண்கள் தொகுக்கப்பட்டு, அவற்றுக்கான குறிப்புகளும் இயற்றப்பட்டுள்ளன. பண்ணை விரிவாக்கி பாடுதலுக்கு 'ஆளத்தி' என வழங்கப்பட்டது.  
தமிழ் இசையின் சிறப்பான பாலைகளான ஏழ்பெரும் பாலைகள் முறையே, செம்பாலை, படுமலைப்பாலை, செவ்வழிப்பாலை, அரும்பாலை, கோடிப்பாலை, விளரிப்பாலை, மேற்செம்பாலை எனச் சிலம்பு அரங்கேற்றுக்காதையில் இளங்கோவடிகள் குறிப்பிட்ட வரிசை முறையை அடிப்படையாகக் கொண்டு தமிழ்ப் பண்கள் இசைக்கப்பட்டன.  
இந்த ஏழ்பெரும் பாலைகளில் ஐந்து மட்டும் திணைப்பண்களாக தொல்காப்பியத்தில் குறிக்கப்பட்டன. தொல்காப்பிய காலத்தில் பெரும்பண்கள் யாழ் என்ற பெயரில் வழங்கப்பட்டன. அந்த ஐந்து பெரும்பண்களில் இருந்து உருவான ஐந்து சிறுபண்களை யாழின் பகுதி என தொல்காப்பியம் குறிப்பிடுகிறது. இந்த ஏழ்பெரும்பாலைகள் மற்றும் ஐந்து சிறுபண்கள் இவற்றிற்கு நிகரான தற்கால இராகங்களை கீழுள்ள பட்டியலில் காணலாம்.  
| செம்பாலை | முல்லையாழ் | அரிகாம்போதி | MixoLydian | முல்லைத்தீம்பாணி | மோகனம் | Pentatonic Major |  |
| --- | --- | --- | --- | --- | --- | --- | --- |
| படுமலைப்பாலை | குறிஞ்சியாழ் | நடபைரவி | Aeolian | செந்துருத்தி | மத்தியமாவதி | Egyptian Suspended |  |
| செவ்வழிப்பாலை | --- | இருமத்திமதோடி | Locrian | --- | --- | --- |  |
| அரும்பாலை | பாலையாழ் | சங்கராபரணம் | Ionian | கொன்றை | சுத்த சாவேரி | Blues Major |  |
| கோடிப்பாலை | மருதயாழ் | கரகரப்ரியா | Dorian | ஆம்பல் | சுத்ததன்யாசி | Pentatonic Minor |  |
| விளரிப்பாலை | நெய்தல்யாழ் | தோடி | Phrygian | இந்தளம் | இந்தோளம் | Blues Minor |  |
| மேற்செம்பாலை | --- | கல்யாணி | Lydian | --- | --- | --- | } |
(குறிப்பு1 :- கர்நாடக இசையில், ஏழ்பெரும் பாலைகள் என்றும் ஐந்து சிறு பண்கள் என்றும் தனியே தொகுக்கப்படவில்லை. இங்கு அரிகாம்போதி முதலான ஏழு மேளகர்த்தா ராகங்களும், மோகனம் முதலான ஐந்து ஜன்ய ராகங்களும், தமிழிசையின் நிகர் பண்கள் எவை என்று தெரிந்துகொள்வதற்காக மட்டுமே தரப்பட்டுள்ளன  
குறிப்பு 2 :- கர்நாடக இசை என்றும் ஆங்கிலத்தில் குறிக்கப்பட்டவை போக மீத வரிசைகள் தமிழிசைக்கு உரியவை. வரலாற்றில் இந்தப் பெயர்களே முதலில் தோன்றியவை.  
குறிப்பு 3 :- தொல்காப்பியத்தில் 14 கருப்பொருள்களில் யாழ் பண் என குறிக்கப்படவில்லை, **யாழ்** மற்றும் **யாழின் பகுதி** என்று மட்டுமே உள்ளன. முறையே **யாழ்** என்பது ஏழு நரம்புகள் கொண்ட பெரும்பண், **யாழின் பகுதி** என்பது ஐந்து நரம்புகள் கொண்ட சிறுபண்.)  
தமிழிசையின் பண் அடிப்படைகள், பெயர்க் குழப்பங்கள், அதற்கான தீர்வுகள் பற்றி அறிந்துகொள்ள இக்கட்டுரையினை காணவும்.
# தமிழிசை

## மண்டிலம்

பாடல்கள் மூன்று மண்டிலங்களான (சிதாயி) மெலிவு, சமண் மற்றும் வலிவு ஆகியவற்றில் இசைக்கப்பட்டது.
# தமிழிசை

## தமிழர் அன்றாட வாழ்வில் பாட்டு

"தமிழர்கள் வாழ்க்கையில் தாயின் வயிற்றில் கருக்கொண்டதுமே நலுங்குப் பாடல், மண்ணில் உதித்ததுமே குழந்தைக்குத் தாலாட்டுப் பாடல், சிறுவர்களுக்கு நிலாப்பாடல், (பாரதியின் பாப்பா பாடல்), இளைய வயதில் வீரப்பாடல் மற்றும் காதல் பாடல், திருமணத்தில் திருமணப் பாட்டு, உயிர் துறந்தபின் ஒப்பாரிப் பாட்டு என மனித வாழ்க்கையின் அனைத்துப் பருவங்களிலும் தமிழ்ப் பாடல்கள் உள்ளன."
# தமிழிசை

## தமிழிசை வாணர்கள்

*முதன்மைக் கட்டுரை: தமிழிசை வாணர்கள்*
# தமிழிசை

## இசைக் கருவிகள்

*முதன்மைக் கட்டுரை: தமிழர் இசைக்கருவித் தொழில்நுட்பம்*
# தமிழிசை

## தமிழிசைக்கு வந்த சோதனைகள்

தமிழர், இசையிலும், இயலிலும், நாடகவியலிலும் மேம்பட்டு விளங்கி வந்தனர். சிற்றிசை, பேரிசை, இசைநூல், இசைநுணுக்கம், பஞ்சமரபு, தாளசமுத்திரம், ஆளத்தி அமைப்பு போன்ற எத்தனையோ இசைநூல்களும், கூத்துவரி, உளநூல், சயந்தம், செயிற்றியம் விளக்கத்தார் கூத்து, நாட்டியவிளக்கம் ஆகிய நாடக நூல்களும் அழிந்து போயின. சைவ சமயத்தைப் பரப்பிய தமிழிசை நூல்கள் சமணர்களால் அனல் வாதத்திலும், புனல் வாதத்திலும் எதிர்கொள்ளப்பட்டன.
# தமிழிசை

## தமிழிசை நூற்கள்

- பெருநாரை
- பெருங்குருகு
- பேரிசை
- சிற்றிசை
- இசைமரபு
- இசைநுணுக்கம்
- சிலப்பதிகாரம்
தமிழிசையின் மூல நூல்கள் மற்றும் முக்கியமான ஆய்வு நூல்கள் பட்டியலை தினமணி நாளிதழ் வலைப்பக்கம் வெளியிட்டுள்ளது, அதை இங்கே காணலாம்.
# தமிழிசை

## தமிழிசை ஆய்வுகள்

- 1732 - சதுரகராதி - வீரமாமுனிவர் - "பாலை, பாவகை, பண்முறை, பண்கள் பாடக் கூடிய நேரம், பண்களுக்குரிய தேவதைகள், 32 பண்களின் பெயர்கள், தாளம், சந்தம் எனப்படும் வண்ணம், யாழ்ப் பெயர்கள் ஆகியவை குறிப்பிடப்பட்டிருக்கின்றன"
- 1907 - ராவ் சாஹேப் ஆபிரகாம் பண்டிதர் - கருணாமிர்த சாகரத் திரட்டு
- பெ. தூரன் -
- 1940 - செல்வி ஜசக் - பழந்தமிழிசை (ஆய்வேடு)
- 1947 - விபுலாநந்தர் - யாழ் நூல்
- க. வெள்ளை வாணர் - இசைத்தமிழ்
- கு. கோதண்டபாணியார் - பழந்தமிழிசை
- அ. இராகவன் - இசையும் யாழும்
- வீ. பா. கா சுந்தரம் - பழந்தமிழ் இலக்கியத்தில் இசையியல்
- 2006 - மார்கரெட் பாஸ்டின் - இன்னிசை யாழ்
தமிழிசையின் மேல் கடந்த 100 ஆண்டுகளில் நடந்த ஆய்வுகளின் நிலை பற்றி விபரமாக அறிய, “தமிழிசை ஆய்வும் மீட்பும்” எனும் இக்கட்டுரையைக் காணவும்.
# சைவ நாற்பாதங்கள்

**சைவ நாற்பாதங்கள்** என்பது சைவ மக்கள் பிறவித் துன்பம் நீங்கி, பிறவாமையாகிய பேரின்பத்தை வேண்டி, இறைவனின் பாதங்களை அடைவதற்கு அனுசரிக்க வேண்டிய படிமுறைகளாகும். இதன் மறுபெயர்களாக **சைவ நன்னெறிகள்**, **சைவ நாற்படிகள்**, **சிவ புண்ணியங்கள்**, **நால்வகை நெறிகள்** என்பன அறியப்படுகின்றன.  
சைவ நாற்பதங்களின் பட்டியல் கீழே தரப்பட்டுள்ளது.  
1. சரியை - தாதமார்க்கம் (தாச மார்க்கம்)
1. கிரியை - சற்புத்திர மார்க்கம்
1. யோகம் - சகமார்க்கம்
1. ஞானம் - சன்மார்க்கம்
# சைவ நாற்பாதங்கள்

## சரியை

சரியை சைவ நாற்பாதங்களில் முதலாவது படியாகக் கூறப்படுவதாகும். அன்பின் துணையோடு உடம்பினால் செய்யும் இறைபணிகள் அனைத்தும் சரியை நெறியாகும். இலகுவில் செய்யக்கூடிய ஆரம்ப முயற்சியான இதற்குத் தூய தெய்வ பக்தியில் இறையம்சமும் துணை நிற்கவேண்டும்.  
ஆலயங்களில் இறைவனை வழிபடல், வழிபாட்டின் பொருட்டுத் திருக்கோயிலைக் கூட்டுதல், மெழுகுதல், கழுவுதல், திருவிளக்கு ஏற்றல், திருநந்தவனம் அமைத்தல், பூ எடுத்தல், பூமாலை தொடுத்தல், இறைவன் புகழ் பாடுதல், சிவனடியார்களைக் கண்டால் அவர்களை வணங்கி அவர்களுக்குச் சேவை செய்தல், உழவாரப்பணி செய்தல், பழங்கோயில்களை வேண்டும் அளவில் புதுப்பித்தல், புராணபடனம் செய்தல், கேட்டல், புராணக் கதை படித்தல், யாத்திரை செய்தல் ஆகியவையும் சரியையில் அடங்கும்.  
- சரியையிற் சரியை - சரியை நெறியில் திருக்கோயிலில் திருவிளக்கிடுதல் முதலான தொண்டுகள்.  
- சரியையிற் கிரியை - ஒருமூர்த்தியை வழிபடல்.  
- சரியையில் யோகம் - வழிபடும் கடவுளையும் சிவனையும் தியானித்தல்.  
- சரியையில் ஞானம் - சரியை வழிபாட்டால் அனுபவம் வாய்க்கப் பெறுவது.  
**திருநாவுக்கரசர் சரியை நெறி நின்றே இறைவனை வழிபாடு செய்தார்.**
# சைவ நாற்பாதங்கள்

## கிரியை

கிரியை சைவ நாற்பாதங்களில் இரண்டாவது படியாகக் கூறப்படுவதாகும். மந்திர தந்திரங்களைக் குரு மூலமாக அறிந்து சமய, விஷேட, நிர்வாண தீட்சைகளைப் பெற்றோர் மேற்கொள்ளும் வழிபாட்டு முறை கிரியைநெறியாகும். தம்பொருட்டு தம்மளவில் செய்யும் ஆன்மார்த்த பூசையும், பிறர் பொருட்டு ஆலயங்களில் செய்யப்படும் பரார்த்த பூசையும் இந்நெறியுள் அடங்கும். மந்திரங்களை ஓதுவது கிரியை என்று முரு பழ இரத்தினம் செட்டியார் குறிப்பிடுகிறார்  
திருமலர்கள், திருமஞ்சனம் முதலியவற்றால் ஒப்பனை, தூபம், தீபம், உபசாரங்களை ஏற்படுத்தல், வலம்செய்தல், பணிதல் தோத்திரம் என்பவற்றைச் செய்து வேண்டி நிற்றல்(பிரார்த்தனை) என்னும் இவ்வகைத் தொண்டே கிரியையாகும்.  
- கிரியையிற் சரியை - பூசைப் பொருட்களைத் திரட்டல்.  
- கிரியையிற் கிரியை - புறத்தில் பூசித்தல்.  
- கிரியையில் யோகம் - அகத்தில் பூசித்தல்.  
- கிரியையில் ஞானம் - மேற்கூறிய கிரியைகளால் ஓர் அனுபவம் வாய்க்கப் பெறுதல்.  
**திருஞானசம்பந்தர் கிரியை நெறியில் நின்றே இறைவனை வழிபாடு செய்தார்.**
# சைவ நாற்பாதங்கள்

## யோகம்

யோகம் சைவ நாற்பாதங்களில் மூன்றாவது படியாகக் கூறப்படுவதாகும். சரியை, கிரியை ஆகிய நெறிகளை விட மேலானதாக இந்நெறி சாத்திர நூல்களில் கூறப்படுகின்றது. இதற்கு இயமம், நியமம், ஆசனம், பிராணாயாமம், பிரத்தியாகாரம், தாரணை, தியானம், சமாதி ஆகிய அட்டாங்க யோக உறுப்புக்கள் உள்ளன. இவ்வட்டாங்க யோகங்களிலும் பயிற்சி பெற்று படிப்படியாகத் தேறியவரே யோக நெறியை அனுசரிக்க முடியும். இதனை யோகியரிடம் பயின்ற திடசித்த முடையவர்களே அனுட்டித்து ஈடேற முடியும்.  
- யோகத்திற் சரியை - இயமம், நியமம், ஆசனம், பிராணாயாமம்.  
- யோகத்திற் கிரியை - பிரத்தியாகாரம், தாரணை.  
- யோகத்தில் யோகம் - தியானம்.  
- யோகத்தில் ஞானம் - சமாதி.  
**சுந்தரமூர்த்தி நாயனார் யோக நெறி நின்றே இறைவனை வழிபாடு செய்தார்.**
# சைவ நாற்பாதங்கள்

## ஞானம்

ஞானம் சைவ நாற்பாதங்களில் நாலாவது படியாகக் கூறப்படுவதாகும். ஞானமானது ஆன்மாவாகிய தன்னை சிவார்ப்பதிதஞ் செய்தல். அதாவது சிவனை உருவம், அருவம், அருவுருவம் ஆகிய மூன்று திருமேனிகளையும் கடந்து சச்சிதானந்தப் பிழம்பாய் நீக்கமற எங்கும் நிறைந்திருக்கும் இறைவனை அறிவால் வழிபடுதலாகும். கேட்டல், சிந்தித்தல், தெளிதல், நிட்டை கூடல் என்னும் நான்கு அங்கங்கள் இந்நெறிக்கு உண்டு. முன்னைய மூன்று நெறிகளிலும் நின்று பக்குவம் பெற்ற சாதகனை இறைவன் குரு வடிவிலே வந்து தீட்சை உபதேசம் செய்து ஞானத்தை அளித்து முத்தியை வழங்குவார்.  
- ஞானத்திற் சரியை - ஞானநூல்களைக் கேட்டல்.  
- ஞானத்திற் கிரியை - ஞானநூல்களைச் சிந்தித்தல்.  
- ஞானத்தில் யோகம் - ஞானநூல்களைத் தெளிதல்.  
- ஞானத்தில் ஞானம் - ஞான நிட்டை கூடல்.  
**மாணிக்கவாசகர் ஞான நெறி நின்றே இறைவனை வழிபாடு செய்தார்.**
# சைவ நாற்பாதங்கள்

## பொது விளக்கம்

நாம் மனிதப் பிறவி எய்தியதன் நோக்கம், இறைவன் நமக்குக் கொடுத்தருளிய உடம்பு, அறிகருவிகள், உலகம், நுகர்வுப் பொருட்கள் ஆகியவற்றைக் கொண்டு, இறைபணி நின்று, முத்தி அடைவதே ஆகும். முத்தியடைவதற்கு மெய்யுணர்வாகிய ஞானத்தைப் பெறுதல் வேண்டும். அந்த ஞானத்தைப் பெறுவதற்குச் சாதனமாகச் சரியை, கிரியை, யோகம் என்பவற்றைச் சைவாகமங்கள் எடுத்துக் கூறுகின்றன. சிவாகமங்கள் இருபத்தெட்டும் சரியா பாதம், கிரியாபாதம், யோகபாதம், ஞானபாதம் எனத் தனித்தனியே நான்கு பாதங்களை உடையன. சரியை, கிரியை, யோகம், ஞானம் ஆகிய நான்கும் நாம் இறைவனை அடைவதற்குரிய சாதனங்களாதலால் இவை சைவ சாதனங்கள் என்றுஞ் சொல்லப்படும். நம் புற வாழ்வையும் அக வாழ்வையும் நெறிப்படுத்தி, ஈற்றில் வீடுபேற்றைத் தரும் சாதனங்களே இவை. ஆகவே இவற்றிடையே ஏற்றத்தாழ்வு கூறுமுடியாது.  
முத்தியில் நாட்டமுடையவர்கள் இவற்றுள் எதனைப் பின்பற்றி ஒழுகினாலும் அது முடிவிலே ஞானத்துக்கு இட்டுச் சென்று இறைவனோடு இரண்டறக் கலத்தலாகிய பரமுத்தியை நல்கியே விடும். ஞானத்தை நாம் ஒரு கனிக்கு ஒப்பிட்டால், சரியையை அரும்பு என்றும், கிரியையை மலர் என்றும், யோகத்தைக் காய் என்றும் கூறலாம். அரும்பாகத் தோன்றியது, இடையூறு ஒன்றுமில்லாது விட்டால் அது படிப்படியாக வளர்ச்சியடைந்து கனியாக மறுவது இயல்பு. அது போலவே சரியை நெறியைக் கடைப்பிடிப்பவர்கள், அவமரணம் போன்ற இடையூறுகள் நேராவிட்டால் படிப்படியாக பக்குவம் முதிர்ந்து, ஞானத்தை அடைந்து முடிவிலே மேலான வீடுபேற்றை அடைவது உறுதி.  
இவை தாச மார்க்கம், சற்புத்திர மார்க்கம், சகமார்க்கம், சன்மார்க்கம் என்னும் நான்கு மார்க்கங்களாக அடியார்களால் அனுசரிக்கப்பட்டன. இவை ஒவ்வொன்றும் சரியையில் சரியை, சரியையில் கிரியை, சரியையில் யோகம், சரியையில் ஞானம் என நான்காய் விரிவடைந்து பதினாறுபடிகளாய் அமையும். இப்படிகள் ஒவ்வொன்றும் உபாய மார்க்கம், உண்மை மார்க்கம் என இவ்விரண்டாக நோக்க முப்பத்திரண்டாகக் கொள்ளப்படுகிறது.  
உபாய மார்க்கம் என்பது உலக வாழ்வில் நின்றபடி இறையருளை வேண்டி ஏதாவது வழிமுறையைப் பின்பற்றி ஒழுகுதலாகும். உண்மை மார்க்கம் என்பது உலகப்பற்றை மெல்ல மெல்ல விட்டவர்கள் அம்மார்க்கங்களிலேயே தமக்கேற்ற ஒரு வழியைப் பின்பற்றி இறையருளை நாடி நின்று வேறு பயன் கருதாது ஒழுகுதலாகும். இவ்வாறான மார்க்கங்களில் நின்று ஒழுகிய பெரியார் சரிதைகளைப் பெரியபுராணம் குறிப்பிடுகின்றது.
# ஆத்தூர் - சேலம் சட்டமன்றத் தொகுதி

**ஆத்தூர் சட்டமன்றத் தொகுதி** (Attur Assembly constituency) என்பது சேலம் மாவட்டத்தைச் சேர்ந்த ஒரு சட்டமன்றத் தொகுதியாகும். இதே பெயரில் திண்டுக்கல் மாவட்டத்திலும் ஒரு சட்டமன்றத் தொகுதி உண்டு.
சேலம் மாவட்டத்திலுள்ள முக்கிய நகராட்சிகளின் ஒன்றான ஆத்துரை தலைமையிடமாக கொண்டு ஆத்தூர் தனி தொகுதி அமைந்துள்ளது. இத்தொகுதியில் ஆத்தூர் மற்றும் நரசிங்கபுரம் நகராட்சிகள், பெத்தநாயக்கன்பாளையம், ஏத்தாப்பூர், கீரிப்பட்டி பேரூராட்சிகள் மற்றும் பெத்தநாயக்கன்பாளையம் வட்டம் மற்றும் ஆத்தூர் வருவாய் வட்டத்திற்குட்பட்ட பெரும்பாலான கிராமங்களும் இடம் பெற்றுள்ளன.  
இத்தொகுதியில் விவசாயம் மற்றும் கால்நடை வளர்ப்புமே முக்கிய தொழில்களாக உள்ளன. இங்கு வாழை, மரவள்ளி, மஞ்சள், பருத்தி, நெல், வெற்றிலை சாகுபடி செய்யப்படுகிறது. இதுதவிர, பாக்கு மரம் வளர்ப்பிலும் விவசாயிகள் அதிகளவில் ஈடுபட்டு வருகிறார்கள்.இப்பகுதி கிராமப்புற மக்களுக்கு மரவள்ளி அரவை ஆலைகள், நூற்பாலைகள் மற்றும் நெல் அறுவடை எந்திரங்களும் வேலைவாய்ப்பு வழங்குகின்றன. இத்தொகுதி ஜவ்வரிசி உற்பத்தியில் மாவட்ட அளவில் முதலிடம் வகிப்பது குறிப்பிடத்தக்கதாகும். இருப்பினும் மரவள்ளி அரவை ஆலைகளில் இருந்து வெளியேற்றப்படும் கழிவுகள் சுற்றுச்சூழலுக்கு பெரும் சவாலாக மாறியுள்ளது.  
இந்த தொகுதியில் ஆண்கள்: 1,22,440. பெண்கள்: 1,31,348 மற்றும் திருநங்கைகள் 12 என மொத்தம்: 2,53,800 வாக்காளர்கள் உள்ளனர்.
# ஆத்தூர் - சேலம் சட்டமன்றத் தொகுதி

## தொகுதியில் அடங்கியுள்ள பகுதிகள்

ஆத்தூர் தாலுகா (பகுதி)
இடையப்பட்டி, பனைமடல், செக்கடிப்பட்டி, குமாரபாளையம், கல்யாணகிரி, கல்லேரிப்பட்டி, மன்னூர் (ஆர்.எப்), மன்னூர், கோவில்புதூர், கரியகோயில்வளவு, குன்னூர், சூலாங்குறிச்சி, அடியனூர், ராமநாயக்கன்பாளையம், கொட்டவாடி, பேளூர்கரடிப்பட்டி, மேட்டுடையாம் பாளையம், பெரிய கிருஷ்ணாபுரம், சின்னகிருஷ்ணாபுரம், வடகூத்தம்பட்டி, புத்திரகவுண்டன்பாளையம், வீரக்கவுண்டனூர், ஓலப்பாடி, கல்பகனூர், மேட்டுப்பாளையம், ஜாரிகொத்தம்பாடி, அழகாபுரம், அப்பமசமுத்திரம், கீழாவாரை, பட்டிமேடு விரிவாக்கம் (ஆர்.எப்), முட்டல், அம்மம்பாளையம், கல்லாநத்தம், தென்னங்குடிபாளையம், அக்கிசெட்டிபாளையம், முத்தாக்கவுண்டனூர், ஆரியபாளையம், உமையாள்புரம், ஏத்தாப்பூர், கரடிப்பட்டி, தமையனூர், மேற்கு ராஜபாளையம், களரம்பட்டி, ரங்கப்பநாயக்கன்பாளையம், கோபாலபுரம், மல்லியகரை, ஈச்சம்பட்டி, சொக்கநாதபுரம், தாண்டவராயபுரம், துலுக்கனூர், மஞ்சினி, புங்கவாடி, பைத்தூர், சீலியம்பட்டி, அரசநத்தம் மற்றும் வளையமாதேவி கிராமங்கள்.  
கீரிப்பட்டி (பேரூராட்சி), ஏத்தாப்பூர் (பேரூராட்சி), பெத்தநாயக்கன்பாளையம் (பேரூராட்சி), ஆத்தூர் (நகராட்சி) மற்றும் நரசிங்கபுரம் (பேரூராட்சி).
# ஆத்தூர் - சேலம் சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1951 | எம். பி. சுப்பிரமணியம் | சுயேச்சை | 12394 | 39.94 | பி. செல்லமுத்து படையாச்சி | காங்கிரசு | 6872 | 22.15 |  |
| 1957 | டி. இருசப்பன்/எம். பி. சுப்பிரமணியம் | சுயேச்சை | 30984 | 21.50 | எம். பி. சுப்ரமணியம் | சுயேச்சை | 29153 | 20.23 |  |
| 1962 | எசு. அங்கமுத்து நாயக்கர் | காங்கிரசு | 23542 | 39.28 | கே. என். சிவபெருமாள் | திமுக | 19811 | 33.05 |  |
| 1967 | கே. என். சிவபெருமாள் | திமுக | 40456 | 57.22 | எம். பி. சுப்ரமணியம் | காங்கிரசு | 30252 | 42.78 |  |
| 1971 | வி. பழனிவேல் | திமுக | 39828 | 52.79 | சி. பழனிமுத்து | காங்கிரசு (ஸ்தாபன) | 35617 | 47.21 |  |
| 1977 | சி. பழனிமுத்து | காங்கிரசு | 19040 | 29.80 | பி. கந்தசாமி | அதிமுக | 18693 | 26.25 |  |
| 1980 | சி. பழனிமுத்து | காங்கிரசு | 38416 | 53.44 | பி. கந்தசாமி | அதிமுக | 31525 | 43.85 |  |
| 1984 | சி. பழனிமுத்து | காங்கிரசு | 55927 | 66.53 | எ. எம். இராமசாமி | திமுக | 24804 | 29.51 |  |
| 1989 | ஆ. மு. இராமசாமி | திமுக | 33620 | 38.22 | எம். பி. சுப்ரமணியம் | அதிமுக (ஜெயலலிதா) | 27795 | 31.60 |  |
| 1991 | வெ. தமிழரசு | அதிமுக | 61060 | 64.49 | எ. எம். இராமசாமி | திமுக | 24475 | 25.85 |  |
| 1996 | ஆ. மு. இராமசாமி | திமுக | 59353 | 57.17 | எ. கே . முருகேசன் | அதிமுக | 37057 | 35.69 |  |
| 2001 | ஏ. கே . முருகேசன் | அதிமுக | 64936 | 57.85 | மு. ரா. கருணாநிதி | திமுக | 40191 | 35.81 |  |
| 2006 | எம். ஆர். சுந்தரம் | காங்கிரசு | 53617 | -- | எ. கே . முருகேசன் | அதிமுக | 43185 | -- |  |
| 2011 | சு. மதேஸ்வரன் | அதிமுக | 88036 | -- | எஸ். க. அர்த்தநாரி | காங்கிரசு | 58180 | -- |  |
| 2016 | இரா. மா. சின்னத்தம்பி | அதிமுக | 82827 | -- | எஸ். க. அர்த்தநாரி | காங்கிரசு | 65493 | -- |  |
| 2021 | அ. ப. ஜெயசங்கரன் | அதிமுக | 95308 | 47.72 | கு. சின்னதுரை | திமுக | 87051 | 43.58 | } |  
1957 இல் நடைபெற்ற தேர்தலில் இத்தொகுதிக்கு இரண்டு உறுப்பினர்கள் ஒதுக்கப்பட்டார்கள் (ஒருவர் தாழ்த்தப்பட்ட இனத்தவராகவும், மற்றொருவர் எந்த இனமாகவும் இருக்கலாம்)
எனவே இருசப்பன் & எம். பி. சுப்ரமணியம் இருவரும் வெற்றி பெற்றார்கள்.  
1977இல் ஜனதா கட்சியின் எ. எஸ். சின்னசாமி 16860 (26.39%) & திமுகவின் டி. பெருமாள் 10645 (15.67%) வாக்குகளும் பெற்றனர்.  
1989இல் காங்கிரசின் சி. பழனிமுத்து 15559 (17.69%) வாக்குகள் பெற்றார்.  
2006 தேமுதிகவின் எ. ஆர். இளங்கோவன் 15654 வாக்குகள் பெற்றார்.
# சேந்தமங்கலம் சட்டமன்றத் தொகுதி

**சேந்தமங்கலம்** **சட்டமன்றத் தொகுதி** (Senthaமங்கலம் *Assembly constituency*), இந்தியாவின், தமிழ்நாடு மாநிலத்தில் நாமக்கல் மாவட்டத்தில் உள்ள ஒரு சட்டமன்றத் தொகுதி ஆகும். இது நாமக்கல் மக்களவைத் தொகுதியுள் அடங்குகிறது.
# சேந்தமங்கலம் சட்டமன்றத் தொகுதி

## தொகுதியில் அடங்கியுள்ள பகுதிகள்

- ராசிபுரம் தாலுகா (பகுதி)
பச்சுடையாம்பாளையம், ஓ. ஜேடர்பாளையம், பெருமாகவுண்டம்பாளையம், சின்னக்காபாளையம், தொப்பப்பட்டி, தொ.ஜேடர்பாளையம், தொ.பச்சுடையாம்பாளையம், பெரக்கரிநாடு, பைல்நாடு, சித்தூர்நாடு, எடப்புளிநாடு, திருப்புளிநாடு, பௌப்பாடிநாடு, ஆளத்தூர்நாடு, குண்டனிநாடு மற்றும் அடக்கம்புதுக்கோம்பை கிராமங்கள்.  
சீராப்பள்ளி (பேரூராட்சி) மற்றும் நாமகிரிபேட்டை (பேரூராட்சி)
- சேந்தமங்கலம் தாலுகா (பகுதி)
கல்குறிச்சி, ஈச்சம்பட்டி, வளையப்பட்டி, பள்ளிப்பட்டி, பேளுக்குறிச்சி, காளப்பநாய்க்கன்பட்டி, உத்திரகடிகாவல், நடுக்கோம்பை, வாழவந்திகோம்பை, குண்டூர்நாடு, வளப்பூர்நாடு, ஆரிபூர்நாடு, வாழவந்திநாடு, பள்ளம்பாறை, அக்கியம்பட்டி, பெரியகுளம், பச்சுடையாம்பட்டி, கொண்டமநாய்க்கன்பட்டி, புதுக்கோம்பை, திண்ணனூர்நாடு, தேவனூர்நாடு, சேளூர்நாடு, சேளூர் ஈ(ஆர்.எப்). கஜக்கோம்பை, போடிநாய்க்கன்பட்டி, சர்க்கார் பழையபாளையம், முத்துகாப்பட்டி, ரெட்டிப்பட்டி, பெருமாப்பட்டி, தூசூர், பொட்டிரெட்டிப்பட்டி, தோட்டமுடையாம்பட்டி, பவித்திரம், வரகூர், பொன்னேரி, புதுக்கோட்டை, என். புதுப்பட்டி, வசந்தபுரம், வளையப்பட்டி, திப்பரமாதேவி, காவக்காரம்பட்டி, முட்டாஞ்செட்டி, வரதராஜபுரம், செவிந்திப்பட்டி, வடவந்த்தூர், அக்ரஹாரவாழவந்தி மற்றும் மேட்டுப்பட்டி கிராமங்கள்.  
காளப்பநாயக்கன்பட்டி (பேரூராட்சி), சேந்தமங்கலம் (நகராட்சி) மற்றும் எருமப்பட்டி (பேரூராட்சி).
# சேந்தமங்கலம் சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1957 | டி. சிவஞானம் பிள்ளை | காங்கிரசு | 23749 | 58.34 | சோமசுந்தர கவுண்டர் | சுயேச்சை | 16959 | 41.66 |  |
| 1962 | வி. ஆர். பெரியண்ணன் | திமுக | 27728 | 53.39 | பி. பி. கே. தியாகராஜ ரெட்டியார் | காங்கிரசு | 24205 | 46.61 |  |
| 1967 | ஏ. செல்ல கவுண்டர் | காங்கிரசு | 31308 | 50.62 | எஸ். டி. துரைசாமி | இந்திய பொதுவுடமைக் கட்சி (மார்க்சியம்) | 30537 | 49.38 |  |
| 1971 | சி. சின்ன வெள்ளையன் | திமுக | 34507 | 56.92 | வெள்ளைய கவுண்டர் | காங்கிரசு (ஸ்தாபன) | 21452 | 35.38 |  |
| 1977 | வ. சின்னசாமி | அதிமுக | 28731 | 45.10 | வடம கவுண்டர் | காங்கிரசு | 13881 | 21.79 |  |
| 1980 | சி. சிவப்பிரகாசம் | அதிமுக | 37577 | 54.44 | வடம கவுண்டர் | காங்கிரசு | 30543 | 44.25 |  |
| 1984 | சி. சிவப்பிரகாசம் | அதிமுக | 54129 | 64.17 | எஸ். கலாவதி | திமுக | 26277 | 31.15 |  |
| 1989 * | கே. சின்னசாமி | அதிமுக (ஜெயலலிதா) | 36489 | 37.46 | சி. அழகப்பன் | திமுக | 31452 | 32.29 |  |
| 1991 | கே. சின்னசாமி | அதிமுக | 72877 | 76.19 | எஸ். சிவப்பிரகாசம் | திமுக | 17316 | 18.10 |  |
| 1996 | சி. சந்திரசேகரன் | திமுக | 58673 | 56.14 | கே. கலாவதி | அதிமுக | 38748 | 37.08 |  |
| 2001 | கே. கலாவதி | அதிமுக | 61312 | 55.64 | சின்னுமதி சந்திரசேகரன் | திமுக | 43497 | 39.48 |  |
| 2006 ** | கு. பொன்னுசாமி | திமுக | 64506 | -- | பி. சந்திரன் | அதிமுக | 47972 | -- |  |
| 2011 | ஆர். சாந்தி | தேமுதிக | 76637 | -- | கே.பொன்னுசாமி | திமுக | 68132 | -- |  |
| 2016 | சி. சந்திரசேகரன் | அதிமுக | 91339 | --. | கே. பொன்னுசாமி | திமுக | 79006 | -- |  |
| 2021 | கு. பொன்னுசாமி | திமுக | 90681 | --. | எஸ். சந்திரன் | அதிமுக | 80188 | -- | } |  
1967ல் இது மலைவாழ் மக்களுக்கான தொகுதியாக ஒதுக்கப்பட்டது.  
1989 ம் ஆண்டு நடைபெற்ற தேர்தலில் காங்கிரசின் டி. எஸ். திருமன் 17158 (17.62%) வாக்குகளும் அதிமுக-ஜானகி அணியை சார்ந்த வி. கே. அய்யாசாமி 9067 (9.31%) வாக்குகளும் பெற்றனர்.  
2006 ம் ஆண்டு நடைபெற்ற தேர்தலில் தேமுதிகவின் சாந்தி 11747 வாக்குகள் பெற்றார்.
# இந்திரகாளியம்

**இந்திரகாளியம்** என்னும் பெயரில் இரண்டு இலக்கண நூல்கள் உள்ளன. முந்தியது இசைத்தமிழ் நூல். பிந்தியது பாட்டியல் நூல்.
# இந்திரகாளியம்

## இந்திரகாளியம் இசைத்தமிழ் நூல்

இது பாரசவ முனிவரில் ஒருவரான யாமளேந்திரர் என்பவரால் செய்யப்பட்டது.
# இந்திரகாளியம்

## இந்திரகாளியம் - பாட்டியல் நூல்

**இந்திரகாளியம்** என்பது ஒரு பாட்டியல் நூல் ஆகும் இது இந்திர காளியார் என்பவரால் இயற்றப்பட்டது. இவர் ஒரு சாக்தர் என்று யாமள இந்திரர் என்ற பெயராலும், பாரசவர் என்ற காளி கோயில் பூசாரி ஜாதியாலும் அறியப்படுகிறார். இந்த நூல் இப்போது முழுமையாகக் கிடைக்கவில்லை. பன்னிரு பாட்டியலிலும், நவநீதப் பாட்டியலிலும் இருந்து இதன் 40 பாடல்கள் வரை எடுக்கப்பட்டுள்ளன. வச்சணந்திமாலை எனவும் வழங்கும் வெண்பாப் பாட்டியல் என்னும் பாட்டியல் நூல் இந்திரகாளியத்தை அதன் முதல் நூலாகக் குறிப்பிடுவதால் இந்நூல் அதற்கு முற்பட்டது ஆகும்.
# அருவந்தை

அரிசில் கிழார் கல்லாடனார் என்னும் சங்க காலப் புலவர் அம்பர் கிழான் **அருவந்தை** வள்ளலைக் கண்டு பாடினார். அவன் புலவரின் பசியையும் வறுமையையும் போக்கியதோடு புலவர்க்குப் புத்தாடை போர்த்தியும் பெருமைப்படுத்தினான். <sup>புறம் 385</sup> கல்லாடனார் வாழ்ந்த கல்லாடம் திருவேங்கட மலைக்கு வடபால் இருந்த ஓர் ஊர் என்பது குறிப்பிடத்தக்கது.  
ஆதன் தந்தை ஆந்தை என்றும், பூதன் தந்தை பூந்தை என்றும் வருவது போல அருவந்தை என்னும் பெயரும் அருவன் தந்தை என அமைந்த பெயராகும்.
# கருணாமிர்த சாகரம்

**கருணாமிர்த சாகரம்** என்பது தமிழிசையை ஆழமாக ஆய்ந்து, தஞ்சாவூர் ராவ்சாகிப் மு. ஆபிரகாம் பண்டிதர் அவர்களால் எழுதப்பட்ட ஆய்வு நூல் ஆகும். இந்த நூல், கி.பி. 1917-ஆம் ஆண்டு 1346 பக்கங்களுடன் வெளிவந்தது. 12-ஆம் நூற்றாண்டில் இருந்து தேக்க நிலையில் இருந்த தமிழிசையை மீண்டும் தழைக்கும்படிச் செய்ய, இந்த நூல் உந்து சக்தியாக இருந்தது.  
பல நூற்றாண்டு கால நீண்ட இடைவெளிக்குப் பிறகு, தமிழிசையின் தொன்மை வரலாற்றை, முதன்முதலாக விவரித்து வெளிவந்தமையால், தற்கால இசை நூல்களுள், இதனையே முதல் நூலாகக் கருதுகின்றனர். தமிழிசையியல் என்னும் பெருங்கடலில் பயணம் செய்வோருக்குக் ‘கருணாமிர்த சாகரம்’ ஒரு கலங்கரை விளக்கமாகும்.
# கருணாமிர்த சாகரம்

## நூற்சிறப்புகள்

‘தமிழிசை பற்றித் தமிழில் ஒன்றுமில்லை’ என்று கருதிய காலம் பண்டிதரின் காலம் ஆகும். இதனைப் பண்டிதர், ‘'சங்கீதத்திற்குச் சங்கீத ரத்னாகரர் எழுதிய நூலே, முதல் நூலென்றும், அது சிறந்ததென்றும், தமிழ் மக்களுக்குச் சங்கீதமே தெரியாதென்றும் சொல்லுகிறார்கள்’' என்று வேதனையுடன் குறிப்-பிடுகின்றார். இக்குறையைக் போக்கும் வகையில், பல ஆண்டுகள் இசை பயின்றும் இசை நூல்களைக் கற்றும் இசையறிஞர்களோடு கலந்துரையாடியும் பழந்தமிழ்ப் பனுவல்களைத் திரட்டியும் தமிழிசை குறித்த நீண்ட வரலாற்றையும் நுணுக்கங்களையும் ஆய்ந்து அறிந்து, கருணாமிர்த சாகரத்தை வெளியிட்டார்.
# கருணாமிர்த சாகரம்

## நூலமைப்பு

- இந்நூல்,நான்கு பாகங்களைக் கொண்டது. **முதற்பாகம்**, மூன்று தமிழ்ச்சங்கங்கள், குமரிக் கண்டம், கடல்கோள் ஆகியன குறித்துப் பல்வேறு சான்றுகளுடன் மிகவும் விரிவாக விளக்குகின்றது. மேலும், அக்காலத்தில் வாழ்ந்த இசைப்புலவர்களின் பெயர்ப் பட்டியல் ஒன்றும் தரப்பட்டுள்ளது.
- **இரண்டாம்** பாகம் இசை இயற்பியல் குறித்தவையாகும். இதில் சுருதிகளைப் பற்றி விளக்குகின்றது. இசைக்கான சுருதிகளின் எண்ணிக்கை 24 என்றும், 22 சுருதிகள் என்னும் இசையியல் கொள்கை தவறு என்றும் பல்வேறு நிலைகளில் விவாதித்து முடிவுரைக்கின்றது.
- **மூன்றாம்** பாகத்தில் தமிழிசையியல் குறித்த செய்திகள், பல கிடைக்கின்றன. பெரும் பண்கள், திறப்பண்கள், பண்ணுப் பெயர்த்தல், ஆலாபனை, முற்காலப் பிற்கால நூற்களில் கூறியுள்ள இராகங்களின் தொகை, இணை, கிளை, பகை, நட்பு என்னுமட் பொருந்திசைச் சுரங்களைக் கண்டு கொள்ளும் முறைகள் ஆகியன பற்றி சிலப்பதிகாரம், சங்க இலக்கியம் வழி நின்று விளக்கப்படுகின்றது.
- **நான்காம்** பாகத்தில் இளங்கோவடிகள் குறிப்பிட்ட வட்டப்பாலை, ஆயப்பாலை, சதுரப்பாலை, திரிகோணப்பாலை குறித்தும், மாந்தன் உடலுக்கும், யாழ்வடிவுக்கும் ஓப்பீடு, யாழ் வகைகள் குறித்தும் விளக்குகின்றது.தொல்காப்பியம், சிலப்பதிகாரம், சங்க இலக்கியம், பிற இலக்கியங்கள் வழிப் பெற்ற சான்றுகளின் அடிப்படையிலும், பிறமொழி நூல்கள், வல்லுநர்களின் கருத்துகளின் அடிப்படையிலும் மிகவும் ஆழ்ந்து, ஆய்வு செய்து எழுதப்பட்டது இப்பெருநூல் ஆகும்.
# சரியை

**சரியை** சைவ நாற்பாதங்களில் முதலாவது படியாகக் கூறப்படுவதாகும். அன்பின் துணையோடு உடம்பினால் செய்யும் இறைபணிகள் அனைத்தும் சரியை நெறியாகும். இலகுவில் செய்யக்கூடிய ஆரம்ப முயற்சியான இதற்குத் தூய தெய்வ பக்தியில் இறையம்சமும் துணை நிற்கவேண்டும். இந்நெறியில் நிற்போர் சிவனை ஆண்டானாகவும் தம்மை அடிமையாகவும் கொள்ளும் தாச மார்க்கத்தைக் கடைப்பிடிப்பவர்களாவர். தாச மார்க்கம் பற்றித் திருமந்திரம் பின்வருமாறு கூறுகின்றது.  
:எளிய நல் தீபம் இடல் மலர் கொய்தல்
:அளியின் மெழுகல் அதுதூர்த்தல் வாழ்த்தல்
:பளிபணி பற்றல் பன்மஞ்சனம் ஆதி
:தளி தொழில் செய்வது தான் தாச மார்க்கமே.(திருமந்திரம்)  
இந்நெறி நிற்போர் சாலோக முத்தியையும், சிவனின் உலகை அடைதலாகிய சிவலோகத்தையும் பெறுவர்.
# சரியை

## சரியைத் தொண்டுகள்

ஆலயங்களில் இறைவனை வழிபடல், வழிபாட்டின் பொருட்டுத் திருக்கோயிலைக் கூட்டுதல், மெழுகுதல், கழுவுதல், திருவிளக்கு ஏற்றல், திருநந்தவனம் அமைத்தல், பூ எடுத்தல், பூமாலை தொடுத்தல், பூசைத் திரவியம் கொடுத்தல், பூசைக்குரிய பொருட்களைத் துலக்கிச்சுத்தம் செய்தல், தீவர்த்தி, குடை, கொடி, ஆலவட்டம் பிடித்தல், வாகனம் துடைத்தல், கழுவுதல், இறைவன் புகழ் பாடுதல், சிவனடியார்களைக் கண்டால் அவர்களை வணங்கி அவர்களுக்குச் சேவை செய்தல், உழவாரப்பணி செய்தல், பழங்கோயில்களை வேண்டும் அளவில் புதுப்பித்தல், புராணபடனம் செய்தல், கேட்டல், புராணக் கதை படித்தல், யாத்திரை செய்தல் ஆகியவை சரியைத் தொண்டுகளாகும்.
# சரியை

## சரியையின் வகைகள்

- சரியையிற் சரியை - சரியை நெறியில் திருக்கோயிலில் திருவிளக்கிடுதல் முதலான தொண்டுகள்.  
- சரியையிற் கிரியை - ஒருமூர்த்தியை வழிபடல்.  
- சரியையில் யோகம் - வழிபடும் கடவுளையும் சிவனையும் தியானித்தல்.  
- சரியையில் ஞானம் - சரியை வழிபாட்டால் அனுபவம் வாய்க்கப் பெறுவது.